TAS a refuzat o cerere a Simonei Halep
În cursul zilei de 5 martie, Tribunalul Arbitral al Sportului (TAS) a emis un comunicat de presă în care se arată verdictul în ceea ce privește procesul dintre Simona Halep și ITIA.
Așadar, TAS a redus suspendarea de 4 ani impusă de ITIA, la una de 9 luni. Decizia TAS îi dă oportunitatea Simonei Halep să se întoarcă pe terenul de tenis. Acest lucru se întâmplă deoarece sancțiunea a început din data de 7 octombrie 2022.
Atunci a fost suspendată provizoriul pentru depistarea cu Roxadustat.
Printre altele, Simona Halep ceruse ca suspendarea să înceapă din data de 29 august 2022. Solicitarea, însă, i-a fost refuzată.
"Completul TAS a determinat în mod unanim că perioada de ineligibilitate impusă de Tribunalul Independent ITF să fie redusă la una de nouă luni, începând cu 7 octombrie 2022 și terminând cu 6 iulie 2023.
Completul TAS a dispus și anularea tuturor rezultatelor obținute de Halep în perioada 29 august 2022 – 7 octombrie 2022, inclusiv retragerea medaliilor, titlurilor, punctelor și premiilor financiare (n.r. obținute în perioada respectivă).
Prin urmare, apelul depus de ITIA este respins, iar cel al Simonei Halep este parțial admis (cererea ei ca data de la care curge suspendarea să fie 29 august 2022 a fost respinsă)", se arată în comunicatul oficial.
Halep nu a mai jucat din august 2022
Sesiunile de audieri la Tribunalul de Arbitraj Sportiv (TAS) au avut loc între 7 și 9 februarie. Cei trei arbitri responsabili de caz au fost:
- Annabelle Bennett (Australia), în calitate de președinte
- Jeffrey G. Benz (Statele Unite ale Americii)
- Ulrich Haas (Germania)
Cel mai recent meci oficial disputat de ea a avut loc la 29 august 2022, în prima rundă a US Open, împotriva Dariei Snigur. Scorul a fost de 2-6, 6-0, 4-6.
Jucători mari din tenis au felicitat-o pe Halep
După decizia TAS, tenismenul australian John Millman a spus că este grozav să o vadă din nou pe Halep pe teren. El a mai făcut și o glumă și i-a recomandat acesteia să aibă grijă la băuturi atunci când este Patrick Mouratoglou pe lângă ele.
"E grozav să văd că Simona e eligibilă să joace din nou. Nu-l lăsa pe Patrick lângă băuturile tale când vei reveni!", spune acesta.
Billie Jean King a publicat și ea un mesaj pe X, fostul Twitter, în care spune că este fericită pentru marea campioană a României.
"Asta este o veste grozavă. Sunt foarte fericită pentru @Simona_Halep", spune ea.
Alize Cornet a precizat că rezultatul oferit de TAS este sigurul posibil în ceea ce o privește pe Halep.
"Singurul rezultat posibil din acest întreg scandal. Bine ai revenit, Simona", spune ea.
Fostul antrenor al lui Halep, Darren Cahill, a avut și el un mesaj. El spune despre fostul lider mondial că este un om cu integritate.
"Integritate, onestitate şi o luptătoare în esenţă. Ai clasă, Simo. Bravo şi bine ai revenit acolo unde îţi este locul", spune el.
Patrick Mouratoglou, criticat
După verdictul TAS, presa americană l-a criticat dur pe Patrick Mouratoglou, fostul antrenor al Simonei Halep și cel care a recunoscut să se simte responsabil pentru ceea ce i s-a întâmplat fostului lider WTA.
"S-a făcut dreptate? Da: Simona și-a susținut nevinovăția din primul moment, preț de câteva luni care au reprezentat un coșmar. Dar acum în sfârșit se poate întoarce pe teren.
Iar cei care au numit-o dependentă de droguri, dopată sau trișoare vor trebui să se gândească din nou. Simona a câștigat.
Iar Patrick Mouratoglou a pierdut. Antrenorul francez și-a pierdut credibilitatea după această situație. Chiar el însuși a luat toată responsabilitatea asupra lui pentru ce s-a întâmplat cu Simona. Astfel, e just să spunem că el e marele pierzător al acestei situații", au scris cei de la Tennis World USA.